ועדת הכנסת, כנסת 18, פרוטוקול מספר 201, 2011-08-02 14:00

יריב לוין: צהריים טובים.

יריב לוין: אני פותח את הישיבה.

יריב לוין: על סדר יומנו, איך אומרים, מינויים של סוף העונה, איך נקרא לזה?

שלמה מולה: סוף העונה זה נשמע, אתה יודע, זה אומר שהכנסת יוצאת לבחירות, תיזהר.

יריב לוין: אם זה היה בחירות – לא היו מינויים.

יריב לוין: טוב, רבותי, אנחנו נעבור לנושאים כסדרם.

יריב לוין: הנושא הראשון הוא המלצה לבחירת סגנים ליושב ראש הכנסת.

יריב לוין: הודיעה לי חברת הכנסת דליה איציק, יושבת ראש סיעת קדימה, שבהתאם להסדרים הפנימיים בתוך סיעתה, היא מבקשת כי חברי הכנסת יעקב אדרי ושלמה מולה יתמנו כסגני יושב ראש הכנסת וזאת במקומם של חברי הכנסת רוחמה אברהם בלילא ומגלי ווהבה, שמכהנים בתפקיד הזה היום כנציגים של סיעת קדימה.

אברהם מיכאלי: אם ככה שלמה מולה לא יפריע לי יותר במליאה.

אברהם מיכאלי: זה טוב.

אברהם מיכאלי: אתה לא תפריע שם.

אברהם מיכאלי: תשב בשקט למעלה כל הזמן וזהו.

יריב לוין: אני רוצה להביע אני חושב את הערכת כולנו לשני סגני יושב הראש היוצאים, שעשו באמת עבודה נאמנה וממלכתית בתפקיד שלהם ולהביע את ביטחוני שגם שני סגני היושב ראש הנכנסים, חרף העובדה שאחד מהם נמצא כאן, אני בכל זאת אגיד שאני בטוח שיעשו גם הם מלאכה טובה ונאמנה וינהגו בדרך ממלכתית דומה, ואני מציע לאשר את הבקשה, שתובא כמובן גם לאישור מליאת הכנסת.

יריב לוין: מי בעד?

יריב לוין: הצבעה בעד – פה אחד המינוי הסגנים אושר

יריב לוין: פה אחד.

יריב לוין: אין מתנגדים, אין נמנעים.

יריב לוין: אושר.

יריב לוין: יש לנו בקשה נוספת לחילופין של סגן יושב ראש.

יריב לוין: על פי הודעתו של חבר הכנסת אחמד טיבי, סגן יושב ראש הכנסת, שוב, על פי הסכמים שישנם בין סיעתו לבין סיעת חד"ש, אנחנו מתבקשים לאשר חילוף, כאשר במקומו כסגן יושב ראש הכנסת, יכהן חבר הכנסת מוחמד ברכה, ואני מציע לאשר גם את הבקשה הזאת.

יריב לוין: מי בעד?

יריב לוין: שוב, פה אחד, אין מתנגדים, אין נמענים, אושר.

יריב לוין: הצבעה בעד – פה אחד המינוי התקבל

אברהם מיכאלי: מי מתחלף – טיבי מתחלף עם ברכה?

יריב לוין: כן.

יריב לוין: המלצה על חילופין בראשות ועדות הכנסת: ועדת המדע והטכנולוגיה.

יריב לוין: אני עובר לנושא הבא, והוא בקשה נוספת של סיעת קדימה, של יושבת ראש הסיעה, לבצע חילופים ברשות ועדת המדע וטכנולוגיה, כאשר שוב, על פי הסדרים פנימיים בסיעת קדימה, במקומו של יושב ראש הוועדה הנוכחי, חבר הכנסת מאיר שטרית, מתבקש מינויה של חברת הכנסת רונית תירוש.

יריב לוין: שוב, כמובן גם חבר הכנסת שטרית, עתיר הניסיון, אני חושב שבהחלט פעל וחיזק את מעמדה של הוועדה הזו, חרף הקשיים הלא פשוטים שישנם.

אברהם מיכאלי: ואם אני מתנגד מחר, הוא יכול לאשר את שטרית חזרה?

יריב לוין: כן, אם אנחנו לא נמליץ אז הוא נשאר, אבל אני מציע שאנחנו נכבד ---

אברהם מיכאלי: כי אני סובל מזה, כי אני היחיד שמגיע לועדת המדע יחד איתו.

יריב לוין: אז אני מציע שאנחנו בכל זאת נכבד את בקשת סיעת קדימה, ונמליץ ---

אברהם מיכאלי: אתה הקשבת להערה שלו?

יריב לוין: אני מתעלם.

יריב לוין: ונמליץ בפני ועדת המדע והטכנולוגיה לבחור בחברת הכנסת רונית תירוש לכהן כיושבת ראש הוועדה.

יריב לוין: מי בעד ההצעה הזו?

יריב לוין: שוב, פה אחד, אין מתנגדים, אין נמנעים – אושר.

יריב לוין: הצבעה בעד – פה אחד המינוי התקבל המלצה על חילופין בראשות ועדות הכנסת: הוועדה המיוחדת לפניות הציבור.

יריב לוין: ובאופן דומה ועל פי ההסדרים שישנם בין סיעת ש"ס לבין סיעת יהדות התורה, אנחנו מתבקשים למנות במקומו של חברינו, חבר הכנסת אורי מקלב, להמליץ לבחור כיושב ראש הוועדה המיוחדת לפניות הציבור, את חבר הכנסת דוד אזולאי.

יריב לוין: מי בעד?

יריב לוין: שוב, פה אחד, אין מתנגדים, אין נמנעים, אושר.

יריב לוין: הצבעה בעד – פה אחד המינוי התקבל

יריב לוין: החילופין כמובן יתבצעו בוועדות על פי התיאום עם מנהלי הוועדות ויושבי הראש המכהנים.

יריב לוין: הצעות לתיקוני תקנון הכנסת

יריב לוין: מכאן אני עובר להצעות לתיקוני תקנון הכנסת, כאשר אני כבר מציין שביקשה ממני מזכירת הכנסת, לא לדון בתיקון שביקשנו לעשות לאור ההערה של סגן מזכיר הכנסת, בעניין השאילתות הדחופות – שאלה נוספת, על מנת ----

אברהם מיכאלי: שאילתות דחופות לא יהיה?

יריב לוין: כן.

יריב לוין: על מנת לאפשר לה להיות נוכחת כאן.

יריב לוין: זה תיקון.

יריב לוין: הפרק הזה כבר נעשה, יש שם איזה שהוא תיקון טכני שהם רוצים לעשות בהסדר הזה, אבל היא ביקשה להיות נוכחת בדיון הזה, ולכן אנחנו נדחה את העניין הזה.

יריב לוין: לכן אנחנו נדון היום רק בסעיף (א).

אברהם מיכאלי: תסלח לי שאני פורש, צריך לנהל ועדה.

אברהם מיכאלי: שדולות, קבוצות ידידות וארגונים בין לאומיים.

יריב לוין: בחלק שנוגע לשדולות, קבוצות ידידות וארגונים בין לאומים.

יריב לוין: אני מבקש להבהיר – מדובר כאן בחלק שלא היה קיים עד היום בתקנון.

יריב לוין: אני סברתי שראוי להסדיר אותו מהטעם הפשוט ---

שלמה מולה: איזה עמוד אתה?

יריב לוין: זו ההתחלה.

יריב לוין: אני סברתי שראוי שאנחנו נדון ---

אחמד טיבי: שכחתם אותי?

יריב לוין: ברוך הבא.

יריב לוין: אתה רוצה רביזיה?

אברהם מיכאלי: לא, אנחנו לא אישרנו את זה.

אחמד טיבי: מתי אתה מעלה את זה במליאה?

אברהם מיכאלי: לא, לא אישרנו את זה, אחמד.

אברהם מיכאלי: לא אישרנו את זה.

אחמד טיבי: אני המנהיג היחידי בבית הזה ---

אברהם מיכאלי: אבל לא אישרנו את זה.

אחמד טיבי: שמעביר שלטון לא בדרכי אלימות.

יריב לוין: ואני לעומת זאת היה לי קשה לקבל את ההחלטה הזאת.

אחמד טיבי: מי מחליף אותך, אדוני?

יריב לוין: טוב, רבותי, אני רק מציע שאנחנו נציב מכונת גלידה, ופעם השלישית שחבר הכנסת טיבי ייכנס באמצע, יאמר משפט בעמידה וייצא החוצה, נעניק לו גביע גלידה במתנה, כהערכה למאמציו ותרומתו לדיון.

יריב לוין: זה בסדר.

יריב לוין: יש לו, איך אומרים, את זכות הוותק וחוש ההומור.

יריב לוין: טוב, רבותי, אני חוזר לנושא שאנחנו דנים בו.

יריב לוין: אני סברתי שראוי ונכון לעגן את הנושא הזה בתקנון, בעיקר מהטעם שהדבר הזה גם מופיע, מצוין בכרטיסים האישיים של חברי הכנסת, מאוזכר לא פעם, ובעצם אדם שבא ומנסה להבין מה הם הגופים האלה, מה סמכויותיהם וכן הלאה, אין לו בעצם שום דרך לדעת את הדברים, ולכן חשבתי שנכון לעגן את הנושא הזה.

יריב לוין: הדברים, בכל הקשור לשדולות, הם קצת יותר מורכבים.

יריב לוין: לגבי קבוצות הידידות, לטעמי הדברים הם בסך הכל די פשוטים ואני מציע ארבל, שתציגי את הדברים.

שלמה מולה: דרך אגב, יש הבדל בין שאלות בין שדולות לקבוצות ידידיות?

יריב לוין: בטח.

שלמה מולה: אתה מדבר על נניח הקמת קבוצות ידידותיות בין פרלמנטאריות, זו הכוונה"?

יריב לוין: כן, כן, וודאי.

אברהם מיכאלי: כי זה לא מוגדר.

יריב לוין: לא, לא, לא, זה מוגדר.

יריב לוין: תסתכלו, יש שדולות חברי כנסת ויש קבוצות ידידות בין פרלמנטאריות.

אברהם מיכאלי: לא, הכותרת פה, כתוב – קבוצות ידידות וארגונים בינלאומיים.

ארבל אסטרחן: שדולות, קבוצות ידידות וארגונים בינלאומיים.

יריב לוין: כן, כן, מאה אחוז, אתה צודק, זה לא לגמרי ברור.

אברהם מיכאלי: למה זה נקרא קבוצות?

אברהם מיכאלי: אני חושב שההגדרה שהכנסת נוהגת עד עכשיו, שזה אגודות ידידות בין פרלמנטאריות ---

ארבל אסטרחן: לא, האמת שמירה רצאבי שאיתה התייעצתי בעניין, אמרה לי שזה קבוצות.

יריב לוין: זה קבוצות ידידות.

קריאה: שינינו את המינוח.

קריאה: זה קבוצת ידידות, כי לאגודה יש מינוח אחר.

יריב לוין: כן, זה המינוח הרשמי.

אברהם מיכאלי: אז אנחנו צריכים לשנות את התואר שלנו עכשיו.

אברהם מיכאלי: יושב ראש קבוצת ידידות נקרא לעצמנו עכשיו?

יריב לוין: כן.

אברהם מיכאלי: יפה.

אברהם מיכאלי: אז צריך לשנות.

אברהם מיכאלי: צריך להודיע גם למדינות.

יריב לוין: בכל מקרה, אני גם מבין ארבל, שזה לא פרק אחד, אלא זה ---

ארבל אסטרחן: האמת שאני עוד מתלבטת איפה לשים את זה ---

יריב לוין: כן, כן, כי זה לא שני דברים שקשורים אחד בשני.

יריב לוין: אנחנו פשוט הבאנו אותם כאן במקרה ביחד.

ארבל אסטרחן: נכון.

ארבל אסטרחן: אפשר או לשים את זה כרגע בסוף התקנון, ואחרי שנגמור את פרק הוועדות לתת לזה מיספור שיבוא שם, או לחזור איך שהוא אחורנית, לאיפה שיש לנו חברי כנסת וסיעות, ושם להכניס את עניין השדולות.

יריב לוין: בסדר, זה טכני, זה משהו שכל החלטה שתראי לנכון ---

ארבל אסטרחן: אז כרגע נשים את זה בסוף.

ארבל אסטרחן: אולי הם כן יהיו סמוכים, אבל זה ---

יריב לוין: כן, אבל זה שני נושאים נפרדים לחלוטין, זה ברור.

ארבל אסטרחן: נכון, זה נושאים נפרדים.

ארבל אסטרחן: יש כאן בעצם שלושה סעיפים שונים זה מזה.

ארבל אסטרחן: הסעיף הראשון מדבר על עניין השדולות של חברי הכנסת, שזה מבין הנושאים העניין היחיד שהיום יש לגביו איזו שהיא הסדרה בהחלטה של ועדת הכנסת, שמיד אני אגיד אותה; אחר כך הנושא של קבוצות ידידות, מה שהיה מכונה גם 'אגודות ידידות' ואחר כך ארגונים בינלאומיים, שלגבי שני הדברים האלה, אני גם אגיד שהתייעצתי עם מירה רצאבי, והיא גם נמצאת פה, אם יהיה צריך לעשות כל מיני בירורים.

ארבל אסטרחן: אז ככה, הסעיף הראשון מדבר על שדולות.

ארבל אסטרחן: מה שיש לנו היום לגבי שדולות זו החלטה של ועדת הכנסת מאפריל 97', שאומרת שאין חולק על זכותם של חברי הכנסת לקיים שדולות, גם בנושאים חופפים לנושאים שנדונים בוועדות הכנסת, אבל יש כאן הבהרה – שהכנסת לא תישא בדרך כלשהי בהוצאות מימון פעולותיה של שדולה, ששדולה תוכל לקיים מפגשים בחדרי החברים או חדרי סיעות, אך לא בחדרי ועדות, כדי לא ליצור רושם מוטעה, כאילו מעמדן הוא כמעמד של ועדה והוראות ---

אברהם מיכאלי: רגע, אז בנקודה הזאת תרחיבי.

אברהם מיכאלי: אם שדולה מתכנסת בשעות לא של פעילות ועדה, זה על פי התקנון אסור עד עכשיו?

ארבל אסטרחן: אז נכון להיום זה אסור.

ארבל אסטרחן: כאן מוצע לא לכלול הוראה כזאת, כי התברר לנו שהלכה למעשה כן יושבים בחדרי ועדות.

אברהם מיכאלי: לא, כי משתמשים לפעמים בחדרים ריקים באישור מנהלת הוועדה, או משהו.

ארבל אסטרחן: וזה לא דווקא מה שגורם לזיהוי בין השדולה לבין אורגן של הכנסת, תיכף נדבר על זה.

ארבל אסטרחן: עוד פעם, בהחלטה היום ששדולה שמזמנת גורמי חוץ תקפיד לציין שהיא פונה כשדולה ולא כאורגן רשמי של הכנסת.

ארבל אסטרחן: אם היא מזמנת עובד מדינה, היא תעשה את זה באמצעות השר ותציין שלא מדובר בהזמנה של ועדה, ושאין חובה להופיע.

ארבל אסטרחן: זו ההחלטה הקיימת היום.

ארבל אסטרחן: נעזרנו בזה בנוסח שמוצע כאן.

ארבל אסטרחן: אז אולי נעבור עליו ונראה אם יש הערות.

יריב לוין: כן, כן, כן, בטח.

ארבל אסטרחן: אז מוצע ככה: "1.

ארבל אסטרחן: (א) חבר הכנסת שאינו שר או סגן שר ---" כי זה תמיד נשאל, אז מוצע כאן להבהיר, מה שגם נהוג.

ארבל אסטרחן: "רשאי לייסד שדולה של חברי כנסת ולהיות חבר בשדולה כאמור, בהתאם להוראות סעיף זה;" זאת אומרת סגן או שר לא ייסד ולא יהיה חבר בשדולה.

ארבל אסטרחן: "שדולות יפעלו בתקופת כהונתה של הכנסת שבה הוקמו".

ארבל אסטרחן: כך גם מקובל.

ארבל אסטרחן: מתחילה כנסת חדשה – מקימים מחדש את השדולות.

ארבל אסטרחן: "(ב) חבר הכנסת שייסד שדולה יודיע למזכיר הכנסת בכתב על הקמת השדולה ועל חברי הכנסת החברים בה; מזכיר הכנסת יפרסם באתר האינטרנט של הכנסת רשימה של השדולות וחבריהן, ויעדכנה מעת לעת".

ארבל אסטרחן: כלומר, בעצם כל השליטה נמצאת בידי חבר הכנסת, הוא מקים, הוא קובע מי החברים, ומזכיר הכנסת רק מפרסם את זה.

ארבל אסטרחן: עכשיו, שימו לב שחובת הפרסום חלה על שמות השדולות וההרכב, לא על דברים נוספים, זאת אומרת לא על מטרות או דברים מהסוג הזה.

אברהם מיכאלי: מה קורה שחבר כנסת לא מקפיד ומקים שדולה מקבילה?

אברהם מיכאלי: איפה יש לנו התייחסות לזה?

ארבל אסטרחן: זה לא מונע את זה.

ארבל אסטרחן: זאת אומרת, לפי הסעיף הזה ---

אברהם מיכאלי: אז בעצם יכולים שני חברי כנסת להיות בשתי שדולות ---

ארבל אסטרחן: יכולים להיות חמש שדולות בנושא תחבורה ציבורית, זה ישים דגש על אוטובוסים וזה על רכבת, נכון.

ארבל אסטרחן: זאת אומרת זה משהו שאפשר לדבר עליו, אבל לפי המוצע כאן, ואגב אני חושבת שגם הלכה למעשה יש היום שדולות מקבילות ---

אברהם מיכאלי: הכנסת עד עכשיו די הקפידה על זה.

אברהם מיכאלי: כן העירו הערה על זה שמישהו באיחור בא וביקש להקים שדולה, אמרו לו – אדוני, כבר יש שדולה כזאת, למה אני מקים עוד אחת?

אברהם מיכאלי: תצטרף כיושב ראש עמית, כיושב ראש נוסף.

יריב לוין: תראו, אני אגיד לכם משהו בכלל באופן כללי.

יריב לוין: אם הייתי צריך לאשר מלכתחילה שדולות במצב שזה לא קיים, יכול להיות שהייתי אומר שכל המנגנון הזה אסור שיהיה בכלל.

יריב לוין: זה מנגנון בעיני מאד מאד בעייתי, מאד לא זה.

יריב לוין: חבר הכנסת עושה פעולה, יפעל.

יריב לוין: רוצים להתארגן קבוצה של חברי כנסת – יתארגנו – יעשו.

יריב לוין: כל הרעיון של הגדרת שדולה ושאתה בעצם הופך את עצמך למתאגד כאיזה גוף, העסק הזה נראה לא טוב.

יריב לוין: גם האדם שמסתכל על זה מהצד לא כל כך מבין.

שלמה מולה: אבל אין לו איזה שהוא מעמד סטטוטורי.

יריב לוין: לא, לא, ברור.

יריב לוין: האנשים שגם מסתכלים מהצד הם לא כל כך מבינים מה ההבדל בין שדולה שהיא שדולה של חברי כנסת, לבין שדולה שהיא שדולה לא של חברי כנסת, והרבה פעמים גם יש שדולות לא של חברי כנסת, שפועלות יחד עם שדולת חברי הכנסת לטובת אותו עניין.

יריב לוין: הערבוב הזה הוא בעיני בעייתי.

יריב לוין: יחד עם זאת, זה מנגנון שקיים כאן ואני לא מאמין שאפשר היום ללכת ולבטל אותו ולכן המטרה היא בעצם לבוא ולומר בדיוק את מה שאומר כאן שלמה.

יריב לוין: כלומר, לבוא ולנסות להגיד – רבותי, תראו, אנחנו למען השקיפות אומרים לציבור – תדעו שאלה חברי הכנסת שהחליטו להתארגן בשדולה כזו וכזו, אבל זה לא אורגן של הכנסת.

יריב לוין: הכנסת לא מתערבת זה, היא לא יודעת מה נעשה שם, היא לא מכתיבה, ולכן ---

שלמה מולה: לא מחייבת את הכנסת בכלל.

יריב לוין: נכון, לא מחייבת ולכן גם יכולים להקים ארבע שדולות לאותו עניין ויכולים לעשות שמונה יושבי ראש ויושב ראש אחד.

יריב לוין: אנחנו לא נכנסים לתוך כל העניין, אנחנו רק משקפים לכם את העובדה שחברי כנסת החליטו להתאגד בצורה הזאת, ואומרים לכם – תדעו לכם שזה קיים.

יריב לוין: נדמה לי שזה המסלול הנכון ללכת בו והמטרה בעיקר, של ההוראות האלה, הם באמת להבהיר שזה לא גורם של הכנסת, זה לא גורם סטטוטורי, זה לא גורם שיש לו את הסמכויות, זה בדיוק הכיוון.

אברהם מיכאלי: יריב, בוא אני אגיד לך איפה הרגישות.

אברהם מיכאלי: ישנם חברי כנסת נניח בתחילת הקדנציה, באו והחליטו שהם רוצים לפעול כשדולה בתחום מסוים ופועלים.

אברהם מיכאלי: עכשיו, הגיע חבר כנסת אחרי שנה, שנתיים, פתאום פותח שדולה, אז מבחינה אתית אנחנו מדברים פה, הרי זה לא גוף פורמאלי, זה לא מייצג את אף אחד וכו'.

אברהם מיכאלי: אז מה אומרים לו, והכנסת עד עכשיו נהגה כך, הכנסת אמרה לו – אדוני, כשאתה עכשיו מקים שדולה ואתה שולח לי הודעה – תדע שיש שדולה כזאת, תנסה לפעול תחת השדולה, כי גם מבחינת הכנסת, הרי מכנסים 10 חברים ---

יריב לוין: אני אומר לך מה תהיה הבעיה.

יריב לוין: הבעיה תהיה שאם נלך לשיטה הזאת, יקרה אותו דבר שדיברנו עליו בחקיקה הפרטית, כשאמרנו שאנחנו לא רוצים להגביל.

יריב לוין: יופיע חבר כנסת שלמה מולה והוא יקים את השדולה למען ארץ ישראל והוא באמת חושב, לשיטתו, פועל למעל ארץ ישראל 100%, הוא רק לא רואה את זה כמו שאני רואה את זה והמצב יהיה שאני כבר אהיה מנוע מלהקים שדולה למען ארץ ישראל, וכמובן הדוגמאות יכולות להיות רבות.

יריב לוין: לכן, אני חושב שאתה צודק, אבל מצד שני, באיזון הכולל של הדברים, אז יהיה סיכון ששני אנשים יקימו שדולות לעידוד התחבורה הציבורית.

יריב לוין: בסדר.

יריב לוין: אז יידע הציבור שיש שתי שדולות כאלה שפועלות כל אחת במסלול שלה, עם האנשים שלה.

שלמה מולה: האמת היא לפעמים, גם כששדולות דומות, לא תמיד הדגשים הם דומים.

יריב לוין: נכון, נכון, אני אומר, יהיו דגשים אחרים, בסדר.

שלמה מולה: השם אולי עוד קרוב.

שלמה מולה: אתה יודע מה, ניקח את הדוגמא של ארץ ישראל, יכול להיות שאני אבוא ואגיד – ארץ ישראל השלמה הגדולה – אני נגדה.

שלמה מולה: אני רוצה ארץ ישראל בתוך הקו הירוק.

שלמה מולה: שתיהן יגידו – אנחנו שדולה למען ארץ ישראל, נו אז?

שלמה מולה: זאת אומרת לכן אני חושב שדווקא, אני מברך על הרעיון בכלל, גם להכניס את זה לתקנון וגם בהחלט את אגודות הידידות הפרלמנטאריות.

שלמה מולה: רק שכל דבר שאנחנו נעשה זה בשקיפות ובצורה ברורה.

שלמה מולה: הדברים כתובים וזה להיפך, לפעמים אני יכול לומר לך שזה הרבה אנשים, לאו דווקא חברי הכנסת, אזרחים שמגיעים להשתתף בשדולות, הם חושבים – הייתה שדולה, התקבלה החלטה, ממחר בבוקר כל הכנסת מחויבת.

שלמה מולה: זה אבסורד, זה לא נכון.

שלמה מולה: זה ממש לא נכון.

יריב לוין: נכון.

אברהם מיכאלי: זו גישה אחרת ממה שהתכוונתי.

יריב לוין: אברהם, אני אתן לך דוגמא נוספת בהמשך לקו ששלמה אומר.

יריב לוין: תראה, בוא נניח שמחר תקים חברת כנסת חנין זועבי שדולה למען קידום תעסוקת נשים.

יריב לוין: עכשיו, יש פה לא מעט אנשים שירצו להיות שותפים לפעילות של קידום תעסוקת נשים, אבל הם לא יהיו מוכנים לעשות את זה תחתה, או תחת גוף שהיא עומדת בראשו, אז מה נעשה?

יריב לוין: אז זה יהיה כל המהר תופס?

יריב לוין: אתה תראה ביום הראשון של הכנסת יעמדו בתור, איך שגומרים את ההשבעה, כל העוזרים בתור עם רשימה של כל אחד מקים 30 שדולות, כדי לתפוס לעצמו את ה ---

שלמה מולה: נכון, נכון.

אברהם מיכאלי: כן, אבל עד עכשיו זה היה.

יריב לוין: לא.

אברהם מיכאלי: כן העירו למי שניסה להקים שדולה דומה, אמרו לו אדוני ---

יריב לוין: העירו, אבל לא יכלו למנוע.

יריב לוין: אמרו לו.

יריב לוין: אני לא יודע מי העיר, אבל ---

קריאה: אבל כן היו, כן היו שדולות.

יריב לוין: תראה, אני אתן לך סתם דוגמא.

יריב לוין: אני עומד בראש שדולה לתחבורה הציבורית והשדולה הסביבתית של ניצן הורוביץ ודב חנין עוסקת המון באותם נושאים, כי הנושא של תחבורה הוא חלק ממה שהם רואים, וזה בסדר גמור, אנחנו חיים עם זה מצוין והפעילות שלהם היא טובה.

אברהם מיכאלי: מותר לנו גם לשנות, אתה אומר, בסדר.

יריב לוין: אני לא רואה בזה שום בעיה.

אברהם מיכאלי: אני כך חשתי כמה פעמים, העירו לכמה חברי כנסת, אמרו להם – רבותי – אתם רוצים שדולה?

אברהם מיכאלי: כבר קיימת שדולה.

יריב לוין: לא, אני חושב שברגע שיראו ויכנסו לאתר יוכלו לראות.

יריב לוין: יראו, אם מישהו יחליט, אתה יודע מה, אני יודע שיש שדולה ואני רוצה להקים אחת נוספת, אז יקים.

יריב לוין: הלאה.

שלמה מולה: אם צריך הצבעה אז אני בעד, כי אני ---

אברהם מיכאלי: אני חייב להיות באיזו ישיבה.

יריב לוין: בסדר.

יריב לוין: אז אנחנו נמשיך לעבור על הכל כדרכנו, בסדר.

יריב לוין: בי, תודה.

אורית נוקד: יריב, ההבחנה שצריך לעשות בין מה שאורגן רשמי של הכנסת לבין מה שהשדולות האלה מייצגות, קצת מטשטש על ידי זה שזה נמצא באתר האינטרנט של הכנסת.

אורית נוקד: עכשיו, אני חושב שזה חשוב שזה יופיע שם, אבל אולי היה צריך להיות איזו שהיא הבהרה בראש העמוד, או בראש העמוד של השדולות, שזה לא ---

יריב לוין: אפשר.

יריב לוין: יכול להיות שאפילו כדאי שבעמוד של השדולות יהיה איזה שהוא פרק, או לפחות את הסעיף שאומר שזה לא אורגן של הכנסת וכן הלאה, כן, בהחלט כדאי.

ארבל אסטרחן: בסדר, אנחנו בדיוק עכשיו מגיעים לזה.

ארבל אסטרחן: אוקי, סעיפים (ג) ו-(ד) מדברים על הדבר הזה.

יריב לוין: את סעיף (ד) אפשר להכניס שם מתחת לזה, בהחלט.

ארבל אסטרחן: סעיף (ג) אומר: "(ג) שדולה תיקרא "שדולת חברי הכנסת" לעניין מסוים" --- זה בא לטפל במצב שלאחרונה יש שדולות שגם קראו לעצמן פורום או משהו כזה.

ארבל אסטרחן: אז שדולה היא שדולה, אין משהו אחר.

ארבל אסטרחן: "ולא יהיה חבר בה מי שאינו חבר הכנסת".

ארבל אסטרחן: סעיף (ד) זה הסעיף שבא לדבר על כך שהיא לא גוף של הכנסת, והוא אומר ככה: "(ד) שדולה אינה גוף של הכנסת ולא תציג את עצמה כגוף של הכנסת, אלא כשדולה של חברי הכנסת, ובכלל זה - הזמנת עובד המדינה לישיבותיה תיעשה באמצעות השר הממונה, תוך ציון העובדה שהעובד אינו מחויב להיענות להזמנה;" זה הראיתי לכם שקיים בהחלטה הנוכחית.

ארבל אסטרחן: ו - היא לא תקבל תקציב מהכנסת, ואולם מותר לחברי השדולה לעשות שימוש בתקציב השנתי העומד לרשותם, לפי החלטת שכר חברי הכנסת לצורכי השדולה, בכפוף להוראות ההחלטה האמורה".

ארבל אסטרחן: פה הכוונה היא שמותר לחברי הכנסת לעשות שימוש בתקציב הקשר עם הציבור והלשכה הפרלמנטארית שלהם, אבל הכל כפוף להחלטה.

ארבל אסטרחן: זאת אומרת רק מה שמותר לקנות, לפי אותה החלטה, הם יכולים לעשות שימוש בשדולה.

ארבל אסטרחן: דבר שאסור לפי ההחלטה הנוכחית - שלא נמצא ברשימת הפריטים הנותרים - לא יותר גם לעניין השדולה.

יריב לוין: זה ברור.

ארבל אסטרחן: עכשיו, בנקודה הזאת, מנכ"ל הכנסת העיר איזו שהיא הערה, אנחנו עשינו איזו שהיא ישיבה מקדימה בנושא, שהוא מבקש לחדד ששדולה לא תציג מצג שממנו עלול להשתמע כאילו היא אורגן של הכנסת, או מי מטעמה פועל בשמה של הכנסת.

ארבל אסטרחן: אז זה שהיא לא אורגן של הכנסת זה כתוב – "שדולה אינה גוף של הכנסת ולא תציג את עצמה כגוף של הכנסת".

ארבל אסטרחן: פה אני תוהה אם לומר – באמצעות חבריה – או באמצעות אדם אחר, או משהו כזה.

יריב לוין: לא צריך.

ארבל אסטרחן: אני חושבת שזה כתוב.

יריב לוין: זה כתוב בצורה ברורה.

ארבל אסטרחן: זה פשוט חשוב לו כי התברר שהיו מקרים שהיו שדולות, שיש שדולות שכל מיני אנשים מטעמם נשאו כרטיס ביקור של הכנסת.

יריב לוין: תראו, אני חושב שהכלל הוא כתוב והוא ברור, ואז כאשר יבוא איזה שהוא מסמך כזה, כמו המסמך הזה, שזה כל מיני מסמכים שראיתי והובאו בפני, אז הייעוץ המשפטי יבוא ויאמר רבותי, המסמך הזה לא עומד בדרישות של הכלל הזה, ולפיכך הוא אסור.

ארבל אסטרחן: המנכ"ל גם הראה לנו מישהי שהתראיינה בשם שדולה ומהראיון אפשר היה להבין כאילו היא עובדת של הכנסת, אך לא כך הוא.

יריב לוין: אין שום בעיה.

יריב לוין: זה ברור.

תמר כנפו: אני רוצה לשאול לגבי סעיף ג' – לא יהיה חבר בה מי שאינו חבר כנסת.

תמר כנפו: הרבה משתתפים הרי יש ---

יריב לוין: לא, לא, משתתפים אין בעיה, אבל לא חברים.

יריב לוין: הערבוב של שדולה שמורכבת מצירוף.

יריב לוין: השדולה היא שדולה של חבר כנסת.

תמר כנפו: כמו כאן.

תמר כנפו: זה שהוא לא רשום, הרי הוא בא כל ישיבה והוא משתתף בכל ישיבה.

יריב לוין: אז מה?

יריב לוין: אין בעיה.

יריב לוין: מותר לו, אין בעיה, הוא יכול לבוא ---

ארבל אסטרחן: הוא לא חבר בשדולה.

ארבל אסטרחן: השדולה ---

תמר כנפו: שהשם שלו לא יהיה כתוב באינטרנט?

יריב לוין: לא, וודאי שלא.

ארבל אסטרחן: וודאי שלא יהיה כתוב.

תמר כנפו: לא, אז אני אומרת, כאילו מה ---

יריב לוין: לא, תראי, השדולות הן שדולות של חברי כנסת.

יריב לוין: אני אומר עוד פעם, זה חלק מהבעייתיות של כל הסיפור הזה.

יריב לוין: הרי ברור שיש מאחורי כל שדולה כזאת כל מיני גורמים שהם בעצם יזמו את הקמתה והם פועלים איתה באיזה שהוא שיתוף פעולה.

יריב לוין: אבל הם לא השדולה שפועלת בכנסת.

יריב לוין: הם באים, מוזמנים, לוקחים חלק בפעילות, מקיימים שדולה חוץ פרלמנטארית שפועלת לצד השדולה הזאת.

יריב לוין: כל זה מותר להם לעשות, אבל הם לא חלק מהתהליך הזה, כי הרי אם אנחנו עכשיו ניצור מין ייצור כלאיים כזה, שיושבים בו חברי כנסת ומי שאינם חברי כנסת ומחר מישהו כזה ירצה גם להיות יושב ראש הדבר, זה בלתי אפשרי.

יריב לוין: אני אמרתי עוד פעם, אמרתי בהתחלה, מלכתחילה כל הדבר הזה הוא דבר בעייתי, אבל זאת כנראה גזירה שנצטרך לחיות איתה.

ארבל אסטרחן: נכון, זה דבר בעייתי.

מירה רצאבי: הוא מאד בעייתי.

מירה רצאבי: הדוגמא הספציפית הזאת של הפורום שהתכנס לפני שבועיים שלושה, הוזמנו לפה 200 איש, כל ראשי הנציגויות הזרות, הם יודעים שהם באים לכנסת, הם יודעים שהם באים לפורום, הם רואים את חברי הכנסת, זה נראה אורגן ישיר של הכנסת.

מירה רצאבי: זה נורא מבלבל.

מירה רצאבי: לא לכל אחד נותנים הסבר מדוקדק ואומרים לו למי אתה בא.

מירה רצאבי: הוא בא לכנסת.

סהר פינטו: השאלה אם הוא לכנסת כמו שהוא בא לחבר כנסת, הוא בא לקבוצה של חברי כנסת.

יריב לוין: תראו, רבותי, זה המצב.

יריב לוין: אנחנו נמצאים במציאות מסוימת שלפחות אנחנו מנסים להכניס אותה לתוך איזה שהוא מקום שלפחות יהיה לגמרי ברור, מבחינת ההגדרה של הדברים, ונציין אותם, כפי שהציע כאן אורי, ובצדק באתר האינטרנט בצורה ברורה, ויהיו כאן כללים ברורים שאפשר יהיה לבוא לחבר כנסת להגיד לו: אדוני, תשמע, אתה פועל שלא בהתאם לכללים האלה כאשר שדולה שאתה עומד בראשה מוציאה ניירות מהסוג שראינו שם.

יריב לוין: זה יהיה יותר טוב מהמצב הקיים.

יריב לוין: זה לא יפתור את העניין מהיסוד, זה ברור, אבל ---

סהר פינטו: צריך לציין שיש גם צד חיובי.

סהר פינטו: יש דברים שחברי הכנסת באיחוד הלאומי לא היו בחיים משתפים פעולה, נגיד סתם – עם דב חנין – אבל תחת מסגרת של שדולה על נושאים נגיד חברתיים, אז פתאום הם מוצאים כר פורה לשיתוף פעולה וזה חוצה מפלגות.

סהר פינטו: הרי זו המטרה בעצם של הדבר הזה – ליצור איזו שהיא מסגרת לא מחייבת – אבל מסגרת שהם יכולים ללחוץ למען איזו שהיא מטרה משותפת.

ארבל אסטרחן: למרות שצריך גם לזכור שחבר הכנסת שמקים את השדולה הוא קובע מי חברים בה, לפי סעיף (א).

ארבל אסטרחן: אבל נכון, אין ספק שזה משהו שיכול להיות חוצה מפלגות.

ארבל אסטרחן: אוקי, אז הדגשנו בסעיף (ד) את העניין שלא גוף של הכנסת ותקציב קשר עם הציבור רק מה שמותר ממילא לעשות בו.

ארבל אסטרחן: עכשיו, סעיפים קטנים (ה) ו-(ו) הוספו בעקבות ישיבה שהייתה לנו עם יושב ראש הכנסת ועל דעתו.

סהר פינטו: סעיף (ד) (1) זו גזרה שהציבור יכול לעמוד בו?

סהר פינטו: באמצעות השר הממונה?

יריב לוין: כן.

סהר פינטו: כי היום זה לא קורה.

יריב לוין: אז חייבים לעמוד בו.

ארבל אסטרחן: איך מזמינים?

ארבל אסטרחן: הרי גם ועדות מזמינות דרך השר, אז שדולה מזמינה סתם פקיד, עובד מדינה?

סהר פינטו: אבל זה מה שקורה.

יריב לוין: אז זה לא בסדר.

ארבל אסטרחן: אבל היא מזמינה פקיד מסוים, אז ---

סהר פינטו: מסתבר שזה מה שקורה.

יריב לוין: זה לא בסדר.

סהר פינטו: אני מכיר את זה מהצד השני, מהצד של הפקיד שמקבל הזמנה של הפקידה ושקיבלה הזמנה ולא ידעה אם היא צריכה להגיע.

יריב לוין: אז אני אומר לך – זה לא בסדר – זה לא צריך להיות ככה והתשובה בתקנון תהיה שהיא לא צריכה להגיע, כי הזמנה של עובד מדינה תהיה זה, ואז אם אדם ישאל – אני צריך לבוא?

יריב לוין: אז יגיד לו היועץ המשפטי – לא, כי על פי תקנון הכנסת אתה צריך לבוא רק כאשר הזמינו אותך באופן מסודר, דרך השר.

ארבל אסטרחן: החשש הוא פשוט שלא יוטעו לחשוב - עובדי מדינה מקבלים הזמנה מהכנסת – הם חייבים לבוא, אז ---

יריב לוין: לא, לא, זה בעיני חשוב מאד שיהיה ברור לגמרי שזה לא כל אחד פה שולח ועובד מדינה יגיד – אני באמת לא יכול לדעת.

ארבל אסטרחן: אגב, ועדה יכולה להזמין באמצעות השר או בידיעתו, זה תוקן לפני כמה שנים.

ארבל אסטרחן: השאלה אם רוצים גם פה אפשרות רק ליידע את השר?

יריב לוין: זה אפשר, זה לא איכפת לי.

יריב לוין: זה היינו הך.

סהר פינטו: הסיפא זה מה שחשוב, שהעובד לא ירגיש מחויב.

יריב לוין: נכון, נכון.

ארבל אסטרחן: בוודאי, זה גם לא בא להחליף ועדה של הכנסת, אנחנו לא רוצים להפחית במעמד של הגופים של הכנסת.

ארבל אסטרחן: אז עכשיו יש לנו סמכויות של יושב ראש הכנסת.

ארבל אסטרחן: "(ה) יושב ראש הכנסת רשאי להורות על שינוי שמה של שדולה אם יש בשם כדי להטעות או כדי לפגוע בכבוד הכנסת".

ארבל אסטרחן: זה באמת משהו שנועד למקרים מאד נדירים, אבל חשבנו שיש לו חשיבות.

ארבל אסטרחן: וסעיף (ו) הוא סעיף קיצוני יותר – "(ו) יושב ראש הכנסת רשאי להורות על הפסקת פעילותה של שדולה אם יש במטרותיה או במעשיה במפורש או במשתמע אחד מאלה: ועכשיו יש כאן שלושה פריטים שלקוחים מילה במילה מסעיף 7 (א) לחוק יסוד: הכנסת.

ארבל אסטרחן: שלילת קיומה של מדינת ישראל כמדינה ודמוקרטית; הסתה לגזענות; תמיכה במאבק מזוין של מדינת אויב או של ארגון טרור, נגד מדינת ישראל;" כן, אלו העילות שבגללן רשימה לא יכולה להתמודד לכנסת ועוד עילה - פגיעה בכבוד הכנסת".

ארבל אסטרחן: פה, אני חשבתי שאולי גם צריך להגיד, זאת אומרת שצריכה להיות גם איזו שהיא סנקציה אולי, על שדולה שהפרה את הוראות הסעיף הזה, זאת אומרת – הציגה את עצמה כאורגן של הכנסת או ---

יריב לוין: לא.

יריב לוין: זה לדעתי הולך במישור האתי, כי הסנקציה היא לא על השדולה, הסנקציה היא על חבר הכנסת שביצע את הפעולות האלה.

ארבל אסטרחן: זאת אומרת לא צריך להגיד שנוכל להפסיק אותה אם היא הפרה ---

יריב לוין: לא, לא, לא.

ארבל אסטרחן: אוקי, בסדר.

סהר פינטו: בכלל, סוג של הכרעות כאלו נותנים בידי יושב ראש הכנסת לבדו, או שנותנים את זה לנשיאות הכנסת?

יריב לוין: אני חושב שזה צריך להיות, אני אגיד לך למה חשבתי שזה צריך להיות יושב ראש הכנסת לבדו, בגלל שאחרת יזמו כל שני וחמישי דיונים פה בנשיאות והעסק ינוצל לכל מיני, והמטרה היא למנוע מצב שנעמוד פה ---

סהר פינטו: עם זכות ערעור לועדת הכנסת.

יריב לוין: כן, שנעמוד פה, אני אומר, בדיוק את זה אני לא רוצה כי אני חושב שהמטרה היא לייצר בכל אופן פתח שלא יהיה פה איזה מין, אתה יודע, שמישהו ייקח את זה לאיזה אבסורד ויעשה פה דברים שמצד אחד הם יהיו ביזיון, זה לא בשם הכנסת אבל זה נעשה כאן, ככה עם הסמל ובאופן שזה נרשם באתר הכנסת.

ארבל אסטרחן: זה היושב ראש בכובע הממלכתי שלו.

יריב לוין: אז אני נותן לו איזו שהיא אופציה שבמצבים הקיצוניים האלה, אני מניח שעצם העובדה שיידעו שיש לו את האופציה הזאת, היא מספיקה.

יריב לוין: אני לא רוצה להפוך את זה ל- כי אחרת אתה מבין מיד מה יקרה.

סהר פינטו: זירת התנצחויות.

יריב לוין: לא, לא רק זה, גם אנשים יקימו בכוונה דברים כאלה, כדי לגרום לזה שהוא יפסול אותם, כדי שיהיו פה דיונים שלמים.

סהר פינטו: אפשר כמה שאלות?

יריב לוין: כן, כן.

סהר פינטו: כתבנו מגבלות מה לא, השאלה היא אם מכניסים פה מה כן – זה ששדולה יכולה להשתמש בחדרים בכנסת, לבקש חדרים, זאת אומרת מי שיש לו ועדה, זאת אומרת זה יותר- אתם משאירים את זה ליד המקרה או לרצונו הטוב של אני לא יודע מי אחראי.

סהר פינטו: מעולם לא טיפלתי בלבקש חדר פה בכנסת.

קריאה: כי עכשיו יש הרבה חדרים, אבל פעם כשהיה מחסור בחדרים – אז השתמשנו בחדרי ועדות.

ארבל אסטרחן: בהחלטה הנוכחית יש התייחסות לוועדת האירועים של הכנסת - שתקצה מקום לישיבה של שדולה - כשהיה כתוב שאסור להיעזר בחדרי ועדה.

ארבל אסטרחן: היום הוא רק נותן הוראה ---

יריב לוין: זה מיותר לגמרי להוסיף, אבל אפשר בהחלט לכתוב שיש ---

סהר פינטו: לא, לא יקבלו תקציב, לא זה לא זה, השאלה אם ---

יריב לוין: אפשר לכתוב ששדולה תהא רשאית לקיים ישיבות בבניין הכנסת, או להתכנס בבנין הכנסת, בסדר, אין בעיה.

יריב לוין: זה בסדר.

סהר פינטו: סמל הכנסת, אפרופו העלית את זה.

יריב לוין: תראה, מה שקורה הוא, שסמל הכנסת, הרי השימוש בו נעשה כי חבר הכנסת שעומד בראש השדולה, הוא בעצם מזמין מטעם השדולה ואז הוא עושה את זה על נייר המכתבים שלו, רק הוא חותם למטה – יושב ראש שדולת כך וכך.

יריב לוין: אני לא רואה, הרי כל הנושא הזה הוא לא שונה ממה שנכון לגבי חבר הכנסת הבודד ביום יום.

סהר פינטו: לחבר כנסת כתוב במפורש שהוא יכול להשתמש, ופה, ברגע שאתה אומר לו תציג את עצמך כגוף של הכנסת, השאלה היא אם חבר כנסת יכול - כשהוא פועל בשדולה – להשתמש בזה.

יריב לוין: תראה, לעשות סמל ולכתוב השדולה לא' ב', אסור.

יריב לוין: מותר את הסמל עם שם חבר הכנסת שחותם למטה, חבר הכנסת כך וכך, יושב ראש השדולה או חבר השדולה למען כך וכך.

יריב לוין: אפשר לכתוב את זה.

ארבל אסטרחן: או מי שפועל מטעמה לא יעשה שימוש בסמל הכנסת, חוץ מחברי הכנסת.

יריב לוין: כן, למעט ציון תפקידו בשדולה, או משלוח מכתב, או לא יודע איך לנסח את זה.

יריב לוין: זאת אומרת, הרעיון הוא שהכותרת לא תהיה השדולה למען כך וכך תחת הסמל, זאת המטרה.

ארבל אסטרחן: אבל אם חבר הכנסת שולח הזמנה, אז הוא יכתוב השדולה ---

יריב לוין: לא, אז הוא שם סמל והוא כותב – הזמנה לישיבת שדולה כך וכך, והוא חותם למטה – חבר הכנסת כך וכך, יושב ראש השדולה.

ארבל אסטרחן: הוא לא יכתוב למעלה "השדולה".

יריב לוין: לא.

סהר פינטו: הוא יכתוב יושב ראש השדולה למען כך וכך.

יריב לוין: כן.

יריב לוין: את זה הוא יכול לכתוב.

יריב לוין: חבר הכנסת X, יושב ראש השדולה למען כך וכך.

יריב לוין: את זה הוא יכול.

יריב לוין: תראו, מה שמפריע הוא כששמים את הסמל וכותבים מתחת – "השדולה למען כך וכך".

יריב לוין: זה הדבר המפריע.

סהר פינטו: מפה אתה לא בהכרח מבין שזה ---

תמר כנפו: אולי יותר טוב לא לכתוב מאשר כן לכתוב.

תמר כנפו: לא לציין, כי אז אתה ---

יריב לוין: בעיני זה די מובן שזה אסור, כי כתוב לך שאתה לא יכול.

יריב לוין: זה בדיוק העניין של לא להציג את עצמה כגוף של הכנסת.

ארבל אסטרחן: אפשר אבל להבהיר את זה ששדולה או מי מטעמה לא יעשו שימוש בסמל הכנסת.

ארבל אסטרחן: כאילו, להוסיף את זה בכלל ---

יריב לוין: כן, אבל זה לא נכון.

ארבל אסטרחן: ואולם חבר הכנסת רשאי לעשות שימוש בסמל על נייר מכתבים שלו, או משהו כזה.

יריב לוין: זה לא, זה יהיה סתם.

ארבל אסטרחן: כי גם היו מקרים ששדולות שהעסיקו אנשים ואז אותם אנשים, נשאלה שאלה האם הם יכולים לעשות ---

יריב לוין: שזה בכלל אסור.

ארבל אסטרחן: אם נכון לעשות שימוש בסמל הכנסת, שזה ברור שלא.

ארבל אסטרחן: הם לא עובדים של הכנסת ואין להם שום הרשאה לעשות שימוש בסמל הכנסת, אז אולי כן כדאי לכלול איזו שהיא התייחסות לעניין הזה.

יריב לוין: אז אולי נכתוב בסעיף (ד) – לא תציג את עצמה כגוף של הכנסת ולא תעשה שימוש בסמל הכנסת, משהו כזה, ואז נכתוב שאין בהוראות אלה כדי לגרוע מהאפשרות של חבר הכנסת לעשות שימוש בזה.

ארבל אסטרחן: אז הייתי עושה את זה בסעיף (3).

יריב לוין: כן, לא חשוב, אני לא נכנס לעניין הטכני.

ארבל אסטרחן: אין לגרוע מזכותו של חבר הכנסת, בסדר, אני אראה איך לנסח את זה.

יריב לוין: כן, אין באמור כדי לגרוע מהזכות של חבר הכנסת לעשות שימוש בזה.

ארבל אסטרחן: אוקי.

ארבל אסטרחן: חבר כנסת יכול אבל לא השדולה ולא מי מטעמה.

ארבל אסטרחן: אוקי.

ארבל אסטרחן: אז אלה אין ההוראות על השדולות.

סהר פינטו: יש עוד משהו, למה לא להגביל שזה לא אותו שם?

סהר פינטו: כאילו, כן אותו נושא, אבל שלא יהיה אותו שם במדויק, כדי שבכל זאת לא יתבלבלו או יטעו, אתה יודע, גם ככה יש ---

יריב לוין: כן, אבל זה ---

סהר פינטו: אותו שם במדויק?

ארבל אסטרחן: אם יש בזה כדי להטעות, אז יושב הראש יכול להורות על שינוי.

יריב לוין: לא התייחסתי אליך, אתה תייצר תחרות על השמות שלא תצא ממנה.

סהר פינטו: אתה לא יכול לכתוב אלף שמות.

סהר פינטו: שדולה למען ארץ ישראל, אז זה יהיה השדולה למען ארץ ישראל השלמה.

יריב לוין: מאה אחוז, אבל במקום השדולה למען ארץ ישראל, אז יגידו שדולת חברי הכנסת למען, אני יודע איך יקראו לזה, הרי אין בעיה.

סהר פינטו: לא, כי יכול להיווצר מצב שכמו שאמרת, חבר כנסת אחד שאתה לא מזדהה או לא רוצה להיות בשדולה שלו פועל, אתה פועל בשדולה אחרת ומזהים אותך עם פעילות של השדולה, רק בגלל ש ---

יריב לוין: אז מה תעשה?

סהר פינטו: אל תעשה את אותו שם.

סהר פינטו: שלא יהיה אותו שם במדויק, אחד לאחד.

יריב לוין: אני לא יודע.

יריב לוין: אני אומר לך, אני לא הייתי נכנס לזה.

יריב לוין: אם אנחנו נתחיל להיות פה עכשיו ---

ארבל אסטרחן: גם אין אף אחד שמאשר היום את השמות.

יריב לוין: עם השמות, אני אומר לך, אתה תגיע למקום לא טוב, עזוב, זה לא.

סהר פינטו: בסדר.

יריב לוין: אני לא הייתי נכנס לזה, לא.

יריב לוין: אני לא חושב שכדאי.

יריב לוין: טוב, הלאה.

ארבל אסטרחן: זה הנושא הראשון ועכשיו יש שני נושאים שיש ביניהם קשר, אבל הם גם שונים.

ארבל אסטרחן: אחד זה קבוצות הידידות, מה שהיה מכונה אגודות ידידות בין פרלמנטאריות, שהיום כמובן קיים, אבל לא מעוגן בכלל – לא בתקנון ולא בהחלטות של ועדת הכנסת ויאמר ככה: "(1) בכנסת יהיו קבוצות ידידות בין פרלמנטאריות, שבהן יהיו חברים חברי הכנסת שאינם שרים או סגני שרים, עוד פעם, והן יפעלו בתקופת כהונתה של הכנסת שבה הוקמו, ויקיימו קשרים עם פרלמנטים, חברי פרלמנט וקבוצות ידידות מקבילות, באמצעות אגף קשרי חוץ של הכנסת".

ארבל אסטרחן: זה בסדר מירה?

ארבל אסטרחן: נכון, הפעילות היא באמצעות האגף?

מירה ראצבי: נכון.

ארבל אסטרחן: "(2)

ארבל אסטרחן: יושב ראש הכנסת ימנה את יושבי ראש קבוצות הידידות והוא רשאי להחליפם בכל עת.

ארבל אסטרחן: חברי הכנסת המעוניינים להצטרף לקבוצות הידידות כחברים, יודיעו על כך למנהל אגף קשרי חוץ של הכנסת, והוא יפרסם באתר האינטרנט של הכנסת רשימה של קבוצות הידידות וחבריהן, ויעדכנה מעת לעת".

ארבל אסטרחן: נכון?

ארבל אסטרחן: זאת אומרת, יושב הראש ממנה את יושבי הראש וכל חבר כנסת שרוצה להצטרף יכול להצטרף.

ארבל אסטרחן: זאת אומרת, יכולים להיות לך 80 חברי באגודת ידידות מסוימת.

ארבל אסטרחן: זה המצב.

מירה רצאבי: נכון, זה פתוח לכלל חברי הכנסת ומי שמעוניין – מודיע ליושב ראש הקבוצה – ואנחנו עושים רישום רשמי של זה, כי אנחנו מדווחים גם לנציגויות שלנו וגם לשגרירים הזרים בארץ או השגרירים ה ---

ארבל אסטרחן: לפי זה יודיעו לך חברי הכנסת שרוצים להצטרף כחברים, ואת צריכה לדאוג לעדכון של זה ולפרסום.

מירה רצאבי: כן.

ארבל אסטרחן: אוקי, יש עוד משהו?

סהר פינטו: זה משקף את המצב היום?

ארבל אסטרחן: זהו, זה מה שעכשיו שאלתי את מירה, היא אומרת שכן.

סהר פינטו: לא, באופן כללי, גם שאפשר להחליף אותם ---

ארבל אסטרחן: היא אומרת שכן, שהיושב ראש הוא זה שממנה.

מירה רצאבי: אבל זהו, והוא רשאי להחליפם מעת לעת.

מירה רצאבי: זה ניסוח שהוא ---

ארבל אסטרחן: זה קורה?

ארבל אסטרחן: זאת אומרת קורה ש ---

יריב לוין: תראו, אני אגיד לכם למה אני חושב שכדאי להכניס את המנגנון הזה, כי הרי מה קורה – הוא ממנה.

יריב לוין: עכשיו, נניח שהתמנה מישהו לעמוד בראש קבוצת הידידות, זאת אומרת כבר התמנה מישהו ---

מירה ראצבי: הוא נהיה שר.

יריב לוין: לא, לא, נהיה שר זה סיפור פשוט.

יריב לוין: התמנה מישהו לעמוד בראש קבוצת ידידות עם מדינה מסוימת, ולא עלינו, מתנהל כנגדו הליך פלילי בעבירות מין, אני יודע מה?

יריב לוין: עכשיו מה?

יריב לוין: בינתיים הוא ראש קבוצת הידידות, מגיעות לכאן משלחות, אתה עומד במין מצב שהוא בעצם זה שצריך לקבל אותם, שערוריית המין שלו מככבת בכל המקומות.

יריב לוין: אני סתם נותן את זה כדוגמא ואפשר לחשוב על המון המון מצבים כאלה.

יריב לוין: נוצר מצב שהתמנה מישהו, וכתוצאה מאיזו שהיא תקרית שהייתה, המדינה שמולה הוא אמור לעבוד לא רוצה אותו, והיא פונה ליושב ראש הכנסת ואומרת – אנחנו מבקשים ממך – אנחנו רוצים שיתמנה בן אדם אחר, אנחנו מולו לא מוכנים לעבוד.

יריב לוין: זה יכול להתפתח לתקרית של אני לא יודע מה.

יריב לוין: חייב להיות מנגנון שמאפשר את השינויים האלה.

יריב לוין: אני אומר עוד פעם, אני לא רואה יושב ראש כנסת קם בבוקר ומיד מחליף אנשים באגודות ידידות, ובטח לא עושה את זה בלי שיש באמת סיבה מהותית.

יריב לוין: אבל צריך להיות מצב שיש יכולת כזאת, למצבי קיצון כאלה.

יריב לוין: מצב שבו הוא יכול למנות ואחר כך אף אחד לא יודע איך מחליפים את האיש, הוא לא נכון.

יריב לוין: אם אנחנו מסדירים, היום זה פעל מכוח מן אינרציה כזאת, הוא מינה ופחות או יותר עשה מה שהוא רוצה, אבל אם אנחנו באים ומסדירים ואומרים – הוא ממנה – אז חייבים לתת לו גם סמכות למשוך את המינוי, אחרת נגיע למבוי סתום שיהיה לא נעים בכלל.

ארבל אסטרחן: בעצם, מי שיש לו סמכות למנות גם יש לו סמכות להחליף.

יריב לוין: כן, אני חושב שזה צריך להיות מוסדר, זה צריך להיות ברור ואני חושב שזה גם נכון.

ארבל אסטרחן: שזו סמכות שלו, וככה גם ...

ארבל אסטרחן: שזה תמיד הייתה סמכות בלעדית של יושב הראש, זאת אומרת זה לא שחברי כנסת ממנים או מתמנים או משהו כזה.

ארבל אסטרחן: יש עוד משהו שצריך להסדיר בעניין של קבוצות ידידות?

סהר פינטו: מי מקים אותן?

סהר פינטו: יכול חבר כנסת לבוא להקים?

יריב לוין: לא, זה בדיוק העניין, היושב ראש ממנה אותו.

תמר כנפו: אבל מי יוזם?

תמר כנפו: חבר כנסת צריך ליזום.

יריב לוין: כל אחד יכול ליזום.

קריאה: כל תחילת כנסת חברי הכנסת פונים, אלה שכיהנו בכנסת הקודמת ומבקשים להמשיך.

קריאה: יש מדינות שהתפתחו ויש איתן קשרים, אז אנחנו מנסים לעודד חברי כנסת ויושב הראש עצמו ממנה במינוי רשמי.

יריב לוין: אני יכול להגיד לכם שהתהליך הוא דו צדדי.

יריב לוין: כשאתה רוצה ליזום, אבל מטילים עליך גם איזה.

יריב לוין: זאת אומרת שימש פה, היוזמות באות משני הכיוונים, אבל ברור שהכתובת שמאשרת היא כתובת אחת, אחרת זה לא יכול להיות ששלושה אנשים יקימו פה אגודות ידידות עם אותה מדינה, או כל מיני דברים כאלה בלתי מתקבלים על הדעת.

יריב לוין: אגב, זאת בוודאי סיבה שהדבר הזה חייב להיות מעוגן פה בצורה מסודרת, שלא יגידו – אדוני, עם כל הכבוד, אין לך סמכות, אני רוצה להקים ואני עושה מה שאני רוצה.

ארבל אסטרחן: פה ברור שהפעילות שלהם היא באמצעות הכנסת.

תמר כנפו: אז למה זה ביחד?

יריב לוין: לא, לא, זה ביחד מקרי, כי הבנו את זה באותה ישיבה.

יריב לוין: זה לא ביחד בתקנון.

יריב לוין: ניתן לזה כותרת אחרת.

יריב לוין: האם במקרה זה יבוא באותו סעיף ---

תמר כנפו: אתה שם את המעמד שלו ---

יריב לוין: לא, לא, לא, חס וחלילה, לא, לא.

ארבל אסטרחן: זה לא קשור אחד לשני.

יריב לוין: זה יבוא תחת כותרת אחרת של חלק, פרק, לא יודע איך נקרא לזה.

יריב לוין: זה בטוח יבוא תחת כותרת אחרת, זה חייב להיות.

יריב לוין: אגב, זה צריך לעשות, גם אם אנחנו שמים את זה בסוף, לתת שתי כותרות נפרדות, כדי שזה יהיה ברור לגמרי שזה לא מעורבב אחד עם השני.

תמר כנפו: את השדולה הייתי שמה בסוף, כאילו מבחינת מעמד.

יריב לוין: כן, יכול להיות שאת השדולות צריך לשים בסוף ואת זה אולי לשים קודם באיזה שלב.

יריב לוין: בסדר.

ארבל אסטרחן: טוב, בסדר, אני אחפש איפה לשים את זה.

ארבל אסטרחן: וסעיף 3 קשור לנושא של הפעילות הבינלאומית של הכנסת, והוא גם לא מעוגן היום ויושב ראש הוועדה הציע לכלול אותו.

ארבל אסטרחן: הוא יעסוק בארגונים בין לאומיים: "(3) יושב ראש הכנסת ימנה את חברי הכנסת שייצגו את הכנסת בארגונים בינלאומיים שהכנסת חברה או משקיפה בהם" --- זו הייתה הערה של מירה להוסיף.

ארבל אסטרחן: "ובמקרים מיוחדים הוא רשאי למנות חבר כנסת המכהן כשר או כסגן שר".

סהר פינטו: מה זה הסיפא הזאת?

יריב לוין: הסיפא הזאת היא פשוט קיימת.

ארבל אסטרחן: היא קיימת.

יריב לוין: וגם כנראה שיש לזה, זאת אומרת גם היושב ראש אומר שהפרקטיקה הייתה כזאת שטוב גם לקיים את זה, כי יש גם מקומות שאותם אנשים מקיימים את הקשרים לאורך שנים והעובדה שהוא מתמנה כשר או סגן שר והוא עדיין ממשיך להוביל ולטפל בזה, ומדובר שוב, בארגון, לא בקבוצת ידידות פרלמנטארית.

יריב לוין: כלומר, זה ארגון שישראל חברה בו והכנסת היא ששולחת לנציגים, אבל הם לא בהכרח חייבים להיות רק חברי כנסת מן השורה.

ארבל אסטרחן: זה מקרים מיוחדים.

ארבל אסטרחן: אולי צריך לקרוא לזה יוצא דופן, לא יודעת.

יריב לוין: אני לא רואה בזה בעיה.

ארבל אסטרחן: בדרך כלל זה לא יהיה שרים, אבל זה מאפשר לצורך ההמשכיות וניצול המומחיות של האנשים.

ארבל אסטרחן: אוקי, ואז יש לנו סעיף שאומר ש – "(4) ההחלטות בעניין הקמת שדולות וקבוצות ידידות בין פרלמנטאריות ומינויים של יושבי ראש קבוצות ידידות ושל נציגי הכנסת וארגונים בינלאומיים שנעשו לפני תחילתו של תיקון זה, יעמדו בתוקף גם אחרי יום תחילתו".

ארבל אסטרחן: זאת אומרת, לא צריך להקים מחדש.

ארבל אסטרחן: אני תוהה אם מכאן ברור העניין הזה שאסור להם להציג את עצמכם כגוף של הכנסת, אבל זה לא החלטה בעניין הקמת שדולה.

יריב לוין: לא, אני בכלל רוצה כמובן להבהיר.

יריב לוין: אני חושב שסעיף (4) צריך להיות מפוצל לשניים, בכיתוב הסופי.

יריב לוין: שוב, אלף שלא תהיה תחושה של ערבוב, וב' – גם אם זה ייזרק לשני מקומות שונים מבחינת זה ---

ארבל אסטרחן: טוב, הוא לא נכנס לתקנון.

יריב לוין: כן, לא חשוב.

יריב לוין: אין בעיה, אבל זה צריך להיות נפרד.

ארבל אסטרחן: אוקי.

יריב לוין: וזהו, ואז זה פותר אני חושב את זה, ואז יהיו החלטות בעניין הקמת- או לא החלטות בעניין הקמת שדולות, אלא שדולות שהוקמו או משהו כזה והחלטות בעניין הקמת קבוצות ידידות.

ארבל אסטרחן: אבל שדולות שהוקמו יישארו בתוקף, אבל ההחלטות האלה כבר יחולו עליהם.

ארבל אסטרחן: זאת אומרת אסור להם להציג את עצמם ---

יריב לוין: כן, ברור.

יריב לוין: לעומת זאת, לגבי האגודות ידידות שכאן הסעיף הוא שאלה החלטות שכבר התקבלו, להבדיל מהשדולות שזה גם לא החלטות בעצם, זה רק אקט שמישהו עשה והקים.

ארבל אסטרחן: נכון.

ארבל אסטרחן: בסדר, זהו.

יריב לוין: טוב, רבותי, פה אחד אישרנו את ההצעה והיא תונח במושב הבא.

ארבל אסטרחן: היא תונח במושב הזה.

יריב לוין: היא תונח במושב הזה ותוצבע במושב הבא.

יריב לוין: הצבעה בעד – פה אחד ההצעה התקבלה